भारी बारिश के पूर्वानुमान के बीच थमी मुंबई की रफ्तार, आज बंद रहेंगे स्कूल और कॉलेज  
भारी बारिश के पूर्वानुमान के बीच थमी मुंबई की रफ्तार
मुंबई में आज बंद रहेंगे स्कूल और कॉलेज 
मौसम विभाग ने रेड अलर्ट नोटिस जारी किया
सभी स्कूल और जूनियर कॉलेज आज बंद रहेंगे. सरकार का कहना है कि मौसम विभाग का अनुमान है कि अगले 48 घंटों तक बहुत तेज बारिश होगी. पीटीआई के मुताबिक एक अधिकारी ने कहा, 'मौसम विभाग ने रेड अलर्ट नोटिस जारी किया है. इससे साफ है कि मुंबई और उसके नजदीकी रायगढ़ में तेज बारिश होगी.' महाराष्ट्र के स्कूल शिक्षा, खेल और युवा कल्याण मंत्री आशीष शेलर ने ट्वीट कर कहा, 'मुंबई, थाने और कोंकन क्षेत्र में भारी बारिश के पूर्वानुमान को देखते हुए सभी स्कूलों और जूनियर कॉलेजों के लिए छुट्टी की घोषणा की गई है. स्थानीय माहौल को देखते हुए महाराष्ट्र के बाकी हिस्सों में डिस्ट्रिक मजिस्ट्रेट यह सुनिश्चित करेंगे.' 
आईएमडी मुंबई के डिप्टी डायरेक्टर जनरल केएस होसालिकर ने कहा, 'मुंबई उपनगरों में बुधवार रात भारी बारिश हुई थी. वरसोवा में तीन घंटों में 50 एमएम बारिश दर्ज की गई.'
मुंबई के अलावा पालघर और थाने में भी भारी बारिश की संभावना है.  मुंबई में हो रही भारी बारिश की वजह से फ्लाइटों में देरी हो रही है, सड़कों पर जाम लग रहा है और घरों में पानी घुस रहा है. लगभग हर मानसून में मुंबई में भारी बारिश होती है.